潘琴

潘琴（），字舜絃，號鶴山，浙江處州府景寧縣人，明朝政治人物，天順進士，官至福建興化府知府。

 生平 
正統十二年（1447年）丁卯科浙江鄉試第七名。天順元年（1457年）丁丑科進士。五年二月授南京吏部稽勳主事《大明英宗睿皇帝实录卷之三百二十五》：天順五年二月丁酉，擢進士沈珤為吏科給事中，魏元、董振俱禮科給事中，常寧、王秉彝俱兵科給事中，徐源戶部主事，張祥禮部主事，馮敬兵部主事，馮銀刑部主事，倪顒工部主事，潘琴南京吏部主事，高橙、周轍俱南京戶部主事，叚寧行人司行人。，改兵部武庫司，遷職方員外郎、郎中，成化八年（1472年），擢福建兴化府知府。致仕歸，家居三十八年，卒年九十《國朝獻徵錄·卷九十一》：福建興化府知府潘公琴墓碑（李東陽）：□溪先生潘公諱琴，字舜絃，年二十四舉鄉貢，在□學者十年，三十四登進士第。歷南京吏部稽勳主□，改兵部武庫，遷職方員外郎、郎中，擢福建興化知□致仕。以詔例進階亞中大夫。凡在官二十九年，家居三十八年，年九十而終。潘氏譜傳?，唐望族有諱忽者，自餘杭徙青田，今分景寧縣，所居地名沐鶴溪，越若干世矣。曾祖諱垔，祖諱鈃，考諱沆，號善齋。處士以家教聞。母封安人。公生在永樂甲辰六月二十八日，幼警敏，蚤邃經學，尤博極史籍。?文章典，則有古風。致性嚴重，不苟合。其舉鄉貢在正統丁卯，舉進士在天順丁丑，官南曹在辛巳以後，至成化辛卯，乃有興化之命。建社學，毀淫祠，禁端陽競渡、元宵放燈舊俗，每以片言折獄庭，無留案籍。廢寺田以贍公用，鉅細出納，皆有籍記可覆按。蓋我外舅蒙泉岳公先守是郡，執法行政積怨成謗，竟致其官以去。繼者方以簡靜獲譽，公實再繼益大?施設不避權貴人，始譁而終信。自己亥致仕以來，口不道世事，足不至公室，惟教子姓及鄉後進，文學齒德，隱然?東南重，雖踰耋耄，神采精健，不異少壯時。所著有《竹軒稿》七卷，□□詩一卷，忽夢人贈以詩曰：「吾將還造化矣。」會小疾，即移正寢，戒婦女，無敢近及晡而逝。則正德癸酉歲除日也。公羣行悉備，尤敦孝友，創祠宇，修宗譜，闢祭田，修累世祖墓，自?贊記。族子翰林編修時用，今稱南屏先生者，公實子教，竟以學行被薦大鳴於時。。

 著作 
有《竹轩集》、《山居录泳》、《唐诗行》于世。

家族
曾祖潘子山。祖父潘鈃。父潘克名。母王氏。具慶下。兄舜從。弟潘核。

 参考资料 

Qin
Category:景宁人
Category:正統十二年丁卯科浙江鄉試舉人
Category:明朝兴化府知府
Category:南京吏部主事
Category:明朝兵部主事
Category:明朝兵部員外郎
Category:明朝兵部郎中